पाएं अपने शहर की ताज़ा ख़बरें और फ्री ई-पेपरडाउनलोड करें
गांव गोठया बड़ी की 34 वर्षीय विवाहिता के साथ सामूहिक दुष्कर्म, अश्लील वीडियो बनाने को लेकर गांव के ही दो लोगों के खिलाफ मामला दर्ज हुआ। पुलिस के अनुसार विवाहिता ने रिपोर्ट दी कि करीब 10 महीने पहले दोपहर में उसके परिजन खेत में गए हुए थे। इस दौरान गांव का जयभगवान पुत्र भीराराम धाणक उसके घर आया। चाकू दिखाकर जान से मारने की धमकी दी और दुष्कर्म किया।
आरोपी ने उसका अश्लील वीडियो बना लिया। इसके बाद आरोपी उसे ब्लैकमेल करने लगा और वह जब भी घर में अकेली होती, तो उसके साथ दुष्कर्म करता। करीब एक महीने पहले वह घर पर अकेली थी। आरोपी गांव के ही रोहताश पुत्र जगदीश धाणक को अपने साथ उसके घर लाया।
आरोपियों ने बदनाम करने की धमकी देकर उसके साथ दुष्कर्म किया। करीब सात दिन पहले वह घर पर अकेली थी, तो रोहताश अाया और उसके साथ दुष्कर्म किया। इसके बाद उसने अपनी सास को सारी घटना के बारे में बताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn